cjemanario 


CHUCHUBI 

, ftO0 - INDEPENPIENTE - 3000 




JUBI NAAR su abogado H. E. Qonzalez no por 

a jega serca dje? 

Qual misterio tln den aseslnato dl Nic. Piña Lampe? 


Diasabra Juni 10, 1967 

50 ct. 


Waak Promociones! 


Lesa pagina 4. 











































SEMANARIO 
- INDEPENDIENTE - 
Esun mas lesa na Aruba. 



Obtenible na : 

ORANJESTAD serea 

Ruiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
Uchee’s Place 
Zepp Wever 
Refresqueria Estrella 
Refresqueria Italia 

SAN NICOLAAS na : 
Refresqueria Central Madeirense 
La Esperanza Discount Houee 

Chiquito Grocery 
Chung Brothers Grocery. 

SAVANETA na: 

Baby Grocery 
Refresqueria Del Mar 

CURA CABAI nar 
La Mano de Dios 


POS CHIKITO na : 

La Esperanza Supermarket 

SANTA CRUZ na : 

Titichi’s Grocery 

H.S. Croes Store 

Eta Croes . Sta. Cruz 350 A. 

Aruba Stor® 

Santa Cruz Store 
Central Rum Shop 

CASA ARIBA na : 
Tienda Casa Ariba 22 

CALABAS na : 

Calabas Grocery 

PARADERA na: 

Paradera Store 
Mario’s Grocery 
Charlie’s Grocery. 

PIEDRA PLAT na : 

Piedra Plat Store 
Baby Store 

TANKI LEENDERT na : 

Tienda Geerman 
Tanki Leendert Grocery 

NOORD na : m ' 

Palm Beach Store 


Lesa y abona 

“CHUCHUBI” 

E semanario cu circulacion mas grandi na 

ARUBA 










Promer cu eligi Deputados mester 
pasa un Ley cu Raad por baha nan 


Partij politiek mester ta 


Awor cu ta drenta un era 
nobo aki na Aruba y pa de- 
putados considera desicion- 
nan di Raad, manera mester 
ta enbes di contestanan ariba 
preguntas CU TA STUDIA 
E PREGUNTA, mester pasa 
un Ley, ora un deputado no 
ta cumpli cu su deber segun 
opinion di Raad cu por bisele 
cu e mester baha na awa y 
pone un otro persona capa- 
cita. 

Manera cos ta actualmente 
un deputado ta worde elegido 
pa 4 anjas y no tin ningun 
hede cu por mandele bai su 
cas maske e keda drumi na 
cas tur dia of no haci su 
trabao. Esaki ta un condi- 
cion di traha cu no.ta.salu- 
dable y caminda e no mester 
sinti responsabilidad si e no 
tin gana. 

Ora un persona ta accep- 
ta pa bira deputado mester 
tin ciertos horas di trabau sti- 
pula. tambe y deputado mes- 
ter tenele na nan. 

Tambe ta mashar necesa- 
rio pa e asunto di Secreta- 
ria stop di bisa cu deputado 
no tei of Deputado den ca- 
sos urgente no ta cohe ni e 
telefon. 

E grupo di deputadonan 
cu lo bai sinta mester ta 
hombernan capacita pa dirigi 
futuro di Aruba y hendenan 
kende por pania y no ta biba 
ariba gloria de lo pasado 
manera ta actualmente. Mes- 
ter por tuma decicionnan un- 
bes sin ningun clase di 
RED-TAPE pa invercionis- 
tanan no perde interes y bai 
otro lugar. 


elimina cuanto cu por, aun- 
ke ta acceptable cu tur par- 
tida lo hunga politica. 

Mester di un clarificacion 
completo con estado di nos 
gobierno ta promer cu e otro 
grupo bai sinta y pueblo mes- 
ter sa despues di algun tiem- 
po “COM COSNAN TA PA- 
RA”! MESTER DI INFOR- 
MACIONES COMPLETO NA 
PRENSA y mester tin po- 
sibilidades cu prensa tin ac- 
ceso na e hoofd van dienst 
pa nan informaciones y NO 
MESTER TIN MAS CEN- 
SURA official mas aki na 
Aruba. 

Mester duna oportunidad 
di haci preguntanan directo 
na e departamento concerni 
y no duna Press Release cu 
hopi chambonada aden, cu 
toch no ta bisa nada. 

Voorlichtingsdienst mester 
bira huntu cu toeristenbu- 
reau un solo departamentu 
cu e nomber di Public rela- 
tions department, cu ta cu- 
bri tur cos, cu un jefe di de- 
departamentu cu por duna 


informaeionnan y no mester 
puntra BESTUURSCOLLEGE 
kiko e por bisa. Mester tin 
mas conferencias cu deputa- 
do di cada departamentu : pé 
por defende su departainento 
y contesta preguntanán di- 
recto; no manera actual- 
mente cu ta Gezaghebber ta 
sinta contesta tur cos, sien- 
do cu Gezaghebber no tin e 
responsabilidad di e departa- 
mentu. 

Gezaghebber tnester ta, 
plaatselijke hoofd van poli- 
tie y representa corona. y no 
mester ta activo den politiek 
ni directo of indirecto. 

Viahes mester worde eli- 
mina mas tanto posibel y si 
mester haci viahes anto lar- 
ga un persona cualifica ari- 
ba e materia haci e viahe y 
duna un rapport na Bestuurs- 
college pa' studiele y actua 
ariba dje- 

Puerto Rico no mester 
wore considera como e se- 
gundo capital di Aruba ca- 
minda cada ratu por tende 

Continuacion riba pag. 4 


GRACIAS 


Pa medio di e Semanario aki mi kier gradici 
tur personas cu a duna mi nan cooperacion den 
e eleccion di dia 26 di Mei. 

Mi ta aprecia e cónfianza deposita ariba mi 
persona y mi por asegura tur esnan cu a vota 
ariba mi persona cu mi lo sigi representa nan 
honradamente y fiel, 

Bo representante 
LEO CHANCE. 

NOS LECTORNAN TA SCIRBI 

Arubianonan a drumi, 

no tin mas kehas? 


Senjor redactor di Chuchubi: 

Durante campanja mi taba- 
ta lesa den nos semanario 
Arubano mashar hopi remeti- 
dos y esaki tabata pa mi un 
satisfaccion cu Arubianonan 
y otro gruponan a lanta for 
di sonjo y tabata waak nan 
politiconan y vida politica 
ariba e isla aki. 

Esaki pa mi tabata un sa- 
tisfaccion, pasobra un pueblo 
alerta ta nifiea cu nan no ta 
bai drumi y nan lo trece nan 
opinionnan dilanti pa pueblo 
por husga cada idea y deseo. 

Despues di Eleccion mi no 
a mira tanto remetidos mas 
y mi ta cuminsa pensa cu 3. 
Arubanonan ta bolbe bai dru- 
mi, locual lo ta un pica pa- 
sobra opinion publico ta lo- 4 
cual ta tene gobierno lanta 
for di sonjo. 

Kiko ta pasando cu no tin 
mas remetidos den Chuehu- 
bi despues di eleccion. 

Jose Fl. 


NOTA DI REDACCION: — 
Amigo Jose, Arubanonari 
no a drumi, pasobra nos re- 
daccion ta ricibi mashar hopi 
remetidos ainda, pero como 
nan ta mashar personal nos 
ta larga nan un banda pa 
mira cu nos por hanja di pue- 
blo idea constructivo na bien- 
estar di nan isla y 110 atake- 
nan personal ariba diferente 
persona kende a corre un 
campanja y no a worde eligi. 

Pueblo no ta na sonjo y 


nan tin nos redaccion mas 
bezig ta lesa delaster un re- 
metido cu drenta. E siman 
aki nog a ricibi 42 remetidos, 
tur segun nos redaccion un 
poco personal y solamente es- 
nan cu nos publica es bes aki 
firma y conoci door di nos re- 
daccion. 

Nos por duna un ejemplo di 
algun remetidos no firma, en 
parte: 

1 . Si tin traicion e bes aki 

anto. 

2. Nos kier manda ariba nos 

Isla y hende di mala fe 
mester bai. 

Un senjora ta trata tur 
dia di cumpra un contra- 
partidario etc. etc. 

Tras di caso di Pinja tin 
algu. 

Shon A mester a protes- 
ta unbes ora falta votos 
pero. 

6 . Kehamentu ta bon pero 

hasta cuando. 

7. Grandinan cu tin rembak 

no ta worde controla, po- 
beman si tin Ley. 


8 . Mester saca. tur hende for 
di dienst cu no sabi nan 
trabau pasobra... 

Nos por sigi cu tur e reme- 
tidonan en parti, pero no por 
publica nan pasobra nan ta 
masha persoal y nos ta hanja 
n<> na interes di pueblo, pero 
e motivo principal ta cu nan 
no ta firma y esaki ta mus- 
tra cu tin cobardia ainda den 
pueblo aunke nos redaccion ta 
garantisa completo proteccion 
di tur remetidos hasta dilanti 
di Huez. 

Nos no ta bisa ta kende a 
mandele si e persona NO 
KIER y tur hende sabi cu nos 
redaccion ta bon pa e declara- 
cion aki y pesei nos ta hanja 
asina tanto informaciones cu 
a beses tur hende ta sorpren- 
di cu nos tin nan y ningun 
persona mas. 

Nos ta spera. cu Jose por ta 
satisfecho awor cu pueblo 110 
a drumi, locual pueblo ta spe- 
ra ta resultado di gobierno 
DEN LUNA DI JULI pa nan 
los, tanto oposicion cu GO- 
BIERNO. 


UCIEE’S PLACE 

Nassaustraat, Oranjestad. 

♦ CAMINDA CUMINDA TA SABROSO 

♦ CAMINDA FAMIANAN DECENTE TA 
CONTRA; 

♦ CAMINDA TIN UN ADMOSFERA 
DECENTE 

— T E L. : 15 9 2 — 

NOS LECTORNAN TA SCIRBI 


ANGUILA 


Noticia a jega cu e Isla di 
Anguila no tabata satisfecho 
cu locual e Isla mas grandi 
di e federacion tabata haci 
cuné y a dicidi cu ta un ma- 
nera so tin pa sobrevivir y 
esaki tabata keda bau di Co- 
rona di Inglatera. 

Actualmente mi kier bai un 
poco atras for di tiempo di 
difunto Henny Eman cu Aru- 
ba pa por a cumpra un potlood 
mester tabata tin permiso di 
Curacao. 

Autonomia a jega y mashar 
cambios a tuma lugar di 8 — 8 
pa 12 — 8; cu un garantia di 
si e cosnan ey no por traha 
na satisfaccion di un Isla e 
por pidi cambios y e palabra 
SEPARACION a bolbe na 
vida. 

Cu un separacion unico cos 
cu Aruba lo tin mester ta un 
representante di Gorona cu 
titulo di Gouverneur y lo nó 
tin mester ni di 8—8 ni 12—8 
pasobra lo no tin mester di 
Ministros, pasobra Eilands- 
raad lo traha leynan y si nan 
ta contra di constitucion 
(Grondwet), Gouverneur lo 
kibra nan. 

Ningun persona por bisa 
cu ariba un Isla caminda 
Majoria ta worde forma door 
di votos di oposicion cu por 
tin un Grupo di Ministros ta 
sinta sin representacion di e 
grupo di pueblo di Eilands- 
raa d representa aden. 

Si gobierno mester jega di 
cai den man di oposicion cu 
Un grupo di 11, anto segur 
Regeering lo no por sigi sin 


A LANTA, 
ARUBA 

Aruba representa aden, esta 
esnan cu ta forma Bestuurs- 
college di Aruba. 

Mi ta bisa Aruba pasobra 
Curacao tabata den un situa- 
cion diferente como Curacao 
tabata tin Ministros y miem- 
bros di Staten Arubanos a 
coopera pa mata e Bestuurs- 
college di Curacao. 

Hamas y nunca lo bo hanja 
un Arubano maske e ta den 
oposicion pa coopera pa mata 
su Isla, pasobra e sabi cu e 
tin di duna Arubanonan en 
especia! cuenta di su accion- 
nan. 

Na Curacao tabata tin Mi- 
nistros cu Land den man ari- 
ba e mes Isla cu Bestuurs- 
college pa waak y no coopera 
y esei tabata fin di e gobier- 
no Insular. 

Na Aruba tin Bestuurscolle- 
ge cu Land nan tras forman- 
do e mes un gobiemo y mes- 
ter a coopera. 

Tur e factoman aki ta 
mustra cu mester bini algu 
especial pa Aruba y esaki ta 


CUANDO? 

e famoso baas completo den 
mes cas, banda di Curacao, 
pero no bau di ningun Instan- 
cia di Curacao, esta un SE- 
PARACION COMPLETO. 

Pa logra esaki voz di Pue- 
blo mester ta tende y esaki 
por sosode door di un plebe- 
ciet, of mehor dicho pa Aru- 
banonan dicidi ariba nan Isla 
door di un request controla 
pa mira si majoria di Aruba- 
nonan lo kier ta ariba nan 
mes. 

Con cu gobierno worde for. 
ma esaki no ta haci ningun 
clase di cambios cu Aruba 
mester ta ariba su mes y 
duna cuenta directo na Hu- 
landa. 

Esaki tabata e idea di Doc- 
toor Da Costa Gomez (difun- 
to) tambe, igual cu na Hulan- 
da tin un grupo di politicos 
cu nan idea firme ta LOS DI 
ANTILLAS. 

Si na Hulanda un grupo 
kier esaki mester cuminsa tra- 
ha dam warda awa est ' SE- 
PARACION! 


VENI — VIDI — VICI 
JEGA — MIRA — VENCE 

T oyota 

♦ E auto cu a jega Aruba 
4 Cu a conquista e Pueblo Arubano. 
4 Bo otro auto mester ta un 

T oyota 

Garage Cordia Aruba 

TARABANA 46 — TEL. 2018 

GALAXIE 


FALCON 


MUSTANG 


FAIRLANE 


NEME IMPORT & EXPORT 


E ccrso d\ morto di P iña ta birando compHcai 


Mama di Jubi Naar a pun- 
tra abog'ado H.E. Gonzalez 
pa defende Jubi den e caso 
y senjor Gonzalez a dirigi su 
tties na officier pa e por a 
mira su cliente- ESAKI TA- 
BATA NINGA. 

Senjor Gonzalez a. reclama 
e hecho aki serca Procureur 
Generaal, kende tambe á nin- 
ga. Senjor Gonzalez despues 
a dirigi su mes na President 
di Corte Supremo y esaki a 
bisa cu e mester mira su 
cliente segun artikel 50 di 
Wetboek strafvordering. Sen- 
jor Officier di Husticia a 
bisa cu e por ta presente ora 
Jubi lo ta dilanti di Rechter 
Commissaris. Senjor Gonza- 
lez no ta contentu cu e moda 
di proceder aki cu e ta hanja 
arbitrario y çontra di arti- 
kel 50. 

NOS NÓ POR COMPREN- 
DE KIKO POR TIN CU NO 
KIER LARGA UN ABOGA- 
DÓ PAPIA CU SU CLIEN- 
TE, POLIS A DECLARA CU 
JUBI NAAR DI CU EL A 
MATA NICOLAS PINJA PA 
HORTA SU PLACA. PAKI- 
KO TANTO MISTERIO. Nos 
no ta gusta e moda di pro- 
ceder aki y nos lo declara cu 
aki bau tin glas, mescos cu 
nos a declara cu Jubi Naar 
no por a mata Pinja Lampe 
pa plaea pasobra e tabata 
tin PLACA NA ONTVAN- 
GER CU E NO A COBRA. 

E CASO DI PINJA TA BI- 
RANDO AWOR VERDAD 
ALGU MISTERIOSO, pero 
claridad lo mester bini den 
e caso aki, pasobra ya publi- 
co a cai aden y publico ta 
papiando y puntrando. 

AWOR CU A NINGA DI 


LARGA ABOGADO MIRA 
SU CLIENTE E COS A CU- 
MINSA TA BIRANDO 
STRANJO, pasobra awor ta 
trata ariba un libertad cu 
tur hende tin esta LIBER- 
TÁD di por tin defensa. 

Lastima cu ta haciendo di 
e caso aki algu asina grandi 


PROMER CU ELIGI 
Continuacion di pag. 1 

cu un deputado tei ta haci 
bespreking. 

Si pidi representacion mes- 
ter manda representacion, 
pero jefe di e departamen- 
tu bau di cual e materia of 
e caso ta cai. - 

Ora tin mester di un con- 
ferencia di dokter, ta un dok- 
ter mester manda NO UN 
DEPUTADO cu no sabi de 
que se trata. 

Ora ta trata di luchtvaart 
mester manda. e represen- 
tante di luchtvaart, no depu- 
tado cu e departamentu ta 
cai bau di dje y e no sabi 
nada tecnico di e trabau. ; 

Mester hacf más" usb di 
prensa den viahes, y por 
tuma un ehemplo ariba e Isla 
di St. Maarten caminda no 


pasobra Nicolas Pinja ta 
morto, Jubi Naar ta na vida 
y e tin derecho ariba tur de- 
fensa posibel y nos ta spera 
cu Jubi Naar lo cuminsa pa- 
pia y duna tur declaracion- 
nan cu kende e tabata y otro 
cosnan cu por soluciona, e 
misterio di PINJA aki! 


ta sali for di e Isla si no 
tin un homber di prensa. 

E sistema aki por worde 
dividi entre differente cou- 
rantnan pa no bira cos di 
famia ni di grupo politica. 
Esaki ta necesario pa pue- 
blo ta na haltura kiko e sen- 
joresnan ta haei pa Aruba 
den Exterior ademas di e 
cocktail parties y e escapa- 
danan. 

E BESTUURSCOLLEGE 
CU SINTA E BES aki mes- 
ter comprende cu nan tei pa 
traha y cu pueblo ta paganan 
bon pa e trabau ademas di 
duna nan tur facilidades di 
cocktail. . parties y snoep- 
reisjes, 

Cu.speranza cu cosnan aki 
lo worde considera door; di e 
partidanan cu lo forma go- 
biemo insular, nos ta pidi 
forza pa esnan cu lo gober- 
na pa 4 anjas, sea quien sea! 

Eleccion Miss Aruba 67 

Tin hopi actividad rond di 
eleccion venidero pa eligi un 
Reina Miss Aruba 1967. Ma- 
sha hopi firmas a duna nan 
cooperacion caba y e candi- 
datanan conoci te awor ta 
Ankie Bruin — Mena Croes 

_ Yvonne Maduro — Filo- 

mena. Feliciano — Laraine 
Pappers y Filomena Diaz. 

E empresanan cu a duna 
siguranza di nan cooperacion 
te awor ta: 

A.L.M. — KAN Inc. — Pe- 
trona & Croes — Aruba Ban- 
kers Association — De Wit 
Stores. 

Kaarchi ta obtenible caba 
y na venta serca candidata- 
nan. 

E programma cu tin ac- 
tualmente ta cu lo worde pre- 
senta na pueblo — senjorita 
Imelda Thode, Miss Curacao 
1976 — Srta. Nena Sanchez 
- Miss Curacao 1966 — Srta. 
Carol Bajandra Miss Puerto 
Rico 1966 y naturalmente 
Sandra San - Miss Aruba 1966 
kende lo corona e Reina di 
1967 nobo. 

Dia 16 di Juni lo tin un 
programma interesante den 
De Veer Theater. 

Hopi bandas y grupos lo 
participa den e encuentro ey, 
cu un programma varia- Tur 
hende ta worde supliea pa ta 
na tiempo den theater. 

E comittee di damas bau di 
direccion di senjorita Ella 
Yarzagaray lo encargele pa 
train e candidatanan. Sen- 
jora Corrie Hamel lo judele. 

Nos ta spera cu coopera- 
cion di uno y tur pa haci e 
cligimiento aki un succeso, 
pasobra e candidata elegida 
lo representa Aruba den va- 
rips eventos tanto aki como 
den Exterior. 


THE ARUBA UOMMUNITY 
is cordially invited to attend 

THE ALL-AMERICAN YOUTH 
HONOR BAND CONCERT 

at the Lago Sport Park 
June 12, 1967 

Admission: Free of Charge 


8.30 p.m. 



LAGO OIL & TRANSPORT COMPANY, LTD. 


Anochi Cultural presenta door di 
Orquesta Hubenil All American 
patrocina door di Lago den Sport Park 


Bao patrocinio di Lago Oil 
& Transport Co., Ltd-, e or- 
qusta hubenil cu jama All 
American, consistiendo di 
100 miembro, tanto homber 
como muher, lo presentá un 
anochi cultural den Lago 
Sport Park Dialuna, 12 di 
Juni, 1967. E anochi cultu- 
ral aki lo cuminzá 8’or y mei 
di anochi, y entrada ta, liber. 

Como parti di e programa 
di desaroljo cultural pa school- 
nan, e Youth Honor Band 
lo duna tambe un funcion 
Diamars, dia 13 di Juni, 1967, 
mainta 10’or den Lago Sport 
Park. Aki tambe entrada ta 
liber, mientras e ultimo fun- 
ckm aki ta organisá especial- 


mente pa muchanan di 
school. 

E orquesta aki, conoci bao 
di nomber All American 
Youth Honor Band, a worde 
fundá pa duna musiconan ex- 
celente di Merca un oportu- 
nidad pa usa nan habilidad 
musical pa fomentá compren- 
demento y bon boluntad in- 
temacional pa medio di mu- 
sica. 

E musiconan hoben cu e 
verano aki ta haci un tumo 
door di America Latina, ta 
bini di varios estado Meri- 
cano. Ta pron^er bez cu e fa- 
moso gmpo di musiconan aki 
ta duna un funcion na Aruba. 

CARTA ABIERTA NA DOKTER DENNERT 


Respetable dokter: 

Awor cu pueblo di Aruba a 
elegi bo como uno di nan re- 
presentantenan y bo lo ocupa 
e puesto den Eilandsraad lo 
mi kier for di awor puntra bo 
pa cuminsa studia e siguien- 
te puntonan pa trece cambio 
aki na Aruba di algun cos cu 
ta sosode actualmente entre 
dokternan y tratamentu di 
pueblo. 

1. Lo ta mashar necesario 
pa stipula y pubica pa pue- 
blo ariba kiko nan tin de- 
recho di hanja tratamento 8 . 
medico gratis cu nan caar- 
chi y ariba kiko nan mes- 
ter paga dokter cu nan 
placa aunke nan tin un 9 . 
caarchi. = 


cu dokter tei. 

Mester tin etica entre dok- 
ter, pa uno no kere cu tur 
districtos y tur hotel ta 
di dje. 

7. Mester trata manera na 
Hulanda pa huidarts tra- 
ta e muhernan di vida, no 
un dokter especial. Si es- 
aki no ta posibel anto 
mester rouleer e sistema 
y lugar di bishita pa tur 
dokter por tuma un kijkje 
y gosa di e bondad mone- 
tario! 

Mester tin control com- 
pleto pa pueblo hanja e 
trato cu ta paga dokter pa 
nan hanja. 

PROMER CU TUR COS 


MESTER TA UN DOK- 
TER y despues pensa ari- 
ba PLACA! ! 

10 . MESTER TIN UN COM- 
MISSION DI CONTROLE 
cu ta controla di verdad! 

Nos ta spera cu nos miem- 
bro di Eilandsraad nobo dok- 
ter Dennert lo studia e pun- 
tonan aki pa tanto hende no 
mester perde confianza den 
nos dokternan cu ta gana pla- 
ca di gobiemo pa cuida nan y 
toch nan ta baha na AWA 
pa COLOMBIA, pasobra si 
cos sigi asina anto mehor lo 
ta pa nos larga e dokternan 
di Colombia bin traha aki na 
Aruba, siquiera e placa ta 
keda den nos hospital. 


Gracias na esnan cu a scirbi 


2. Lo ta mashar necesario 
pa trata pa dokteman di 
warda hanja un auto di 
gobierno cu un zender 
aden pa pueblo sa unda 
por hanja nan y no mester 

i drei rond y haci A 
jamadas ariba contesta- 
cion di un telefoon cu ta 
pone bo jama varios lu- 
gar. 

3. Mester tin oranan fiho pa 

hendenan di kaarchi pa 
nan no mester sinta mira 
cu uno cu ta particular 
hanja preferencia of af- 
spraak ora mester trata 
pueblo. 1 

4. Mester tin ora pa parti. 
cular pa no larga un kam- 
ber jen di hende cu caar- 
chi warda oras largu, pa- 
sobra mester bai bishita 
un particular. 

5. Mester tin un control pa 
no tende dokter no tei, ora 


Siman pasa nos a scirbi bau 
di cual condicionnan nos por 
bira un diario y nos ta masha 
agradecido pa e cantidad di 
personanan cu a scirbi nos 
redaccion y kier abonnemeñt. 

Lastima cu nan no ta jega 
e cantidad ainda cu por haci 
nos bai over na grandes gas- 
tos y nos lo warda pa mira 
si e pedidonan lo sigi bini 
aden. 

Na senjor L.B.S. cu a man- 
da su abonnement pa un anja 
pa un diario Chuchubi huntu 
cu su carta, nos por bisele cu 
nos ta masha agradecido ne, 
pero nos lo manda e placa 
beck pasobra nos no ta asina 
leuw cu pedidos di pueblo ain- 
da cu nos por pensa ARIBA 


UN DIARIO NETAMENTE 
ARUBANO. 

Nos lo sigi warda y si ta 
posibel cu Aruba kier su mes 
diario esaki nos lo hanja sa 
pronto ora tur carta y pedi- 
dos pa abonnement drenta. 

Nos ta suplica pa no man- 
da PLACA DELANTADO PA 
E DIARIO pasobra nos lo mes- 
ter mandele beck te dia cu 
nos ta cla. 

Nos ta spera cu pueblo di 
Aruba lo mustra pronto SI 
NAN KIER OF NO' KIER 
ALGU NETAMENTE DI 
NAN. 

Na esnan cu a manda nan 
abonnement te awor MASHA 
DANKI y Biba Arnba. 


Lesa e Semanari'o Popular 

“Chuchubi Magazine” 

Mester cambia Reglamentunan dl School 


Den nos edicion aki nos tin 
un remetido caminda un 
maestro di school a manda 
un mucha bai cas pa tres dia 
pasobra el a jega school laat. 

Segun reglamentu di school 
e hoofd di school por haci 
esaki y ta den su derecho di 
haciele pa cumpli cu e regla- 
mentu. PERO nos ta puntra 
ora un mucha jega school 
laat ta un straf pé pa man- 
dele eas pa tres dia? 

Nos ta basa nos pregunta 
ariba varios cos y uno ta: 
Mucha generalmente gusta 
keda na cas si tin majornan 
zwak cu ta kére e jovencito- 
nan cu nan ta malu. 

Ora maestro manda un mu- 
cha cas pa tres dia e mucha 
ta bai hunga ariba caja y tin 
chens di hanja su mes den 
mashar hopi cos cu e lo no 
a hanja su mes aden si e ta- 
bata na school. E manera 
correcto pa un hoofd di school 
aetua ta duna e mucha straf- 
werk despues di school, pero 
esaki a bira algu luhoso, pa- 
sobra e maestronan di awe 
nan ta casi e promer nan cu 
ta sali for di school pa haci 
bijbaantjes of bai na beach. 

Nos ta corda un tiempo 
na Aruba cu tur dia un maes- 
tra tabata keda na school, 
esaki tabata un sistema di 
cambio y muchanan por a 
keda na school traha nan 
huiswerk y e maestro tabata 
juda nan ora nan por a pega 
of no comprende algu. 

E tiempo ey schoolnan taba- 
ta produci dicipulonan cu 


school por tabata órgulloso di 
nan. 

Awe tur mueha mester brin- 
pa nan mes of paga pa bijles- 
sen, NO TIN NINGUN CLA- 
SE DI AJUDO SPORTANEO 
y schoolnan ta bai atras ma- 
nera H.B.S. caminda tin ma- 
shar poco maestros bevoegd 
pa. duna les na e COLEGIO. 
Nos ta spera cu lo cambia e 
asunto di manda mucha bai 
cas pa tres dia eomo un straf 
pa jega laat, pasobra e mu- 
chanan ta gosa di esaki y 
nan sabi ki dia jega laat pa 
bai cas tres dia. 


Un hoofd di school mester 
ta un persona cu mester pen- 
sa cu kizas e motivo cu e mu- 
cha a jega school laat of ta 
jegando school laat ta cu ki- 
zas e mucha no a hanja ni 
pida desajuno of kizas mes- 
ter a bai buskele tempran 
promer cu e jega school. 

Tin hopi factornan y hoofd 
di school mester tene esaki- 
nan na consideracion y no ac- 
tua pa manda un mucha bai 
cas, PASOBRA LEY DI 
SCHOOL TA PERMITIELE 
ESEI. 



SPAAR PLACA!! 

Cumpra bo material di construccion na 

Antilliaanse Handel Mij. 

DAKOTA — TELEFOON: 2828- 2829 

4 Puntra pa nos discuento pa cash 
4 Puntra pa nos otro prijsnan special 
4 Puntra pa nos plan di credito. 

pa: MIHO CALIDAD 
SERVICIO RAPIDO 
PRIJSNAN MAS ABAO 

Cumpra na: 

Antilliaanse Handel Mij. 

DAKOTA TELEFOON: 2828-2829 

Informadones Sexual 

Homber Muher jaloers ta sufri hopi. 


E siman aki nos ta scirbi 
tocante algu mashar serio di 
vida matrimonial of vida di 
matrimonio spiritual manera 
algun hende ta jamele ora 
nan no ta casa, y esaki ta 
JALOEZI. 

Nos ta scirbi esaki ariba 
un historia cu a worde con- 
ta na nos di un persona casa 
y otro di un persona cu ta 
biba un vida di matrimonio 
spiritual. 

Nos ta cuminsa cu e pa- 
reha casa kende ta conta lo 
siguiente: MI ESPOSO Y 

AMIGO tur dos ta persona- 
nan mashar jaloers. Mi es- 
poso no tin ningun motivo 
di ta jaloers di mi, e senjo- 
ra ta bisa, pero ami si ta 
jaloers di dje pasobra e gus- 
ta ta den compania di otro 
muher mucho. 

Como mi esposo ta semper 
den compania di otro mu- 
her, mi no sabi kiko ta pasa 
e ta kere cu kizas locual ta 
pasa cuné cu e otro muher, 
igual ta pasa cu mi cu e otro 
hombernan cu mi conoce, 
kende mi esposo mes a in- 
troduci na mi. 

Door di esaki e senjora ta 
continua, mi -esposo no kier 
pa mi bai ningun lugar y mi 
ta casi presu na mi cas y 
ora mi sali mi mester sali 
cu un famia solamente y mi 
esposo mester sa unda mi 
ta bai. Esaki ta haci mi vida 
masha amarga- 

E esposo ta duna su re- 
lato di e manera aki: “Mi 
ta un homber cu ta den 
compania di muher mashar 
tantu y ta mira masha eos 


sosode siendo cu e otro hom- 
ber ta kere cu su senjora ta 
incapaz pa hacie.e. Mi no ta 
verdaderamente jaloers di mi 
senjora pasobra mi ta con- 
fiele, PERO MI TA CUI- 
DELE pa nada no pasa cuné 
y pa mi no worde duna ca- 
chu manera ta sosode cu va- 
rios otro homber. 

Un instancia di un hom- 
ber inocente ta lo siguiente: 

E amigo di mi tabata ma- 
shar desconfia di su senjora 
y no tabata largee bai nin- 
gun caminda e so cu excep- 
cion di bai matinee cu su jui. 
E homber tabata confia cu 
su senjora tabata den cine 
cu e jui, siendo cu e senjo- 
ra tabata larga e mucha den 
cine y bai keiru na Malmok 
Un Diadomingo cu e auto a 
pega den santu y un amigo 
di e esposo a juda saca e 
auto e esposo a hanja sabi 
cu e muher tabata hungele 
sushie. 


Te aki dos declaracion di 
hende casa. 

Declaracion di e matrimo- 
nio spiritual: Mi mester con- 
fia mi muher pasobra mi no 
ta casa cuné y e sabi si mi 
largele lo e larga mi y si 
ami hungee sushi lo e bai y 
si e hunga mi sushi lo mi 
bai. Toch mi ta tene bista 
na e no cai den tentacion. 
E declaracion di e muher ta 
igual. 

Nos opinion tocante am- 
bos casos ta lo siguiente: 

Mester tin mutuo confian- 
za entre e dos hendenan 
casa of casa espiritual. Tan 
pronto desconfianza drenta 
aden, mehor larga otro pa- 
sobra HAMAS y nunca e ma- 
trimonio por ta feliz. Pa un 
homber bira jaloers ta pa- 
sobra e mester tin motivo y 
pa un muher bira jaloers e 
tambe mester tin motivo. 
Evita e motivonan y tur lo 
ta feliz. 


h 



f? 

u 

e promé fabrika ku a produsi BELA na Antijas. 

SOPER PINE 
DESINFECTANT 

pa limpiesa di bo kas, 

Fergusonstraat 68a. —- ARUBA 

PJOS lectornan ta scirbi 


Muhernan Oasa Mester ta rsa Gas 


Senjor redactor di Chu- 

chubi' . 

Por favor publica e articu- 

lo a ki pa roi den nos sema- 
nario lesa ariba henter Aru- 
ba y hasta na otro lugarnan 
pasobra roi ta cumpra 10 
Chuchubi tur siman pa man- 
da pa hende cu a pidi mi cu 
ta traha na St. Croix. 

Mi ta un joven cu a stu- 
dia bon na school y logra di 
hanja mi diploma y conten- 
tu mi a sali for di s-chool cu 
m i diploma y bai busca tra- 
bao. 

Unda cu mi a busca tra- 
bau ta bisa cu no tin trábau 
pero si mi ta mira mashar 
hopi senjoras ta traha y es- 
aki ta nifica cu esposo cu 
senjora tur dos cu trabau 
ta nan ta gana dobbel y 
ami no por hanja ni un tra- 
bau singel. 

Mi ta corda cu mashar an- 
jas pasa Eilandsraad a pidi 
pa duna joven cu lo sali for 
di school un chens y manda 
senjoranan cas y esaki taba- 
ta accepta, pero nunca pone 
den vigor- 

Mi ta puntra awor: ‘'E 
eilandsraad nobo lo haci algu 
den e direccion ey? 

Mi ta corda con na un fir- 
ma grandi tabata tin un mu- 
cha muher Ingles ta traha y 
e mester a bai pasobra e no 
tabata Hulandes. Ningun jo- 
ven of senjorita a hanja e 
trabau sino un muher casa. 
KI AJUDO ESAKI TABA- 
TA mas cu duna un homber 
cu tabata gana mas placa pa 
su senjora tambe cuminsa 
gana? 

Esaki nos ta considera un 
abuso. Si no ta larga un 


Ingles traha anto mester 
larga un soltero hanja e tra- 
bau, pero hamas UN MUHER 
CASA. E pober mucha mu- 
her tabata tin mashar hopi 
anjas na Aruba y no por 
a sigi traha serca e firma 
pa UN MUHER CASA TUMA 
su trabau. FOEI! 

Dia mi casa lo mi larga 
mi senjora keda na mi cas 
pa zorg pa mi ora mi jega, 
lo mi no kier pé bai zorg pa 
otro hene of cos di otro 
hende. 

Ora un homber kier tuma 
responsabilidad di matrimo- 


nio ariba su schouder e 
mester tuma encargo di e 
muher y no pa otro dunele 
un trabau. 

Ta duel mi cu mi mester 
seirbi esaki, pasobra si na 
Aruba tabata tin hopi trabau 
anto ningun hende lo no ta- 
bata contra muher casa pa 
traha, pero manera cos ta 
awor mester duna esnan cu 
a sali for di school un chens 
pa gana un pida pan tambe. 

E muher a hanja e cos cu 
e tabata kier e mester keda 
na cas wantele y no bai tra- 
ha afor, esaki no ta husto. 




Kos no ta haci hopi propaganda 

NO TIN NECESIDAD 

-—XX- 

Algun luna pasa e Roswell Park Memorial Institute 
di New York a test hopi marca di cigaria Americano 
pa nan contenido di teer y nicotine. 

E cigarilla cual a worde comprobá di tin MENOS 
nicotine y teer di tur cigarilla ta 


T R U E 


0 sea, CIGARILLA T R U E TA E MIHOR filtrá. 

Ora cu e rapport aki a worde publika, 
e demanda tur luga di 

T R U E 

a subi fuertemente. 

Ta pa esei nos no mester haci hopi Propaganda pa 

TRUE 

NO TIN NECESIDAD. 


-xx- 


T R U E (Blue) — Kingsize Filter. 

T R U E (Green) — Menthol Filter. 

Agente General: 

Casa Matias 

ARUBA 














Moonlfght over Basi Rutl 


E ultimo persona pa larga 
su oficina e diasabra merdia 
ey tabata EDUARDO KELLY. 
Tabata un diasabra merdia 
den luna di Mei. 

Halto, cu su schoudeman 
hancho, y cu su flus gris y su 
edad di cuarenta y cinco anja 
e tabata un persona elegante. 
No obstante di su cabeynan 
blanco cu tabata jenando rond 
di su sintir, cualquier perso- 
na lo a. calcula su edad na 10 
anja mas hoben cu e ta. Su 
wowonan tabata penetra door 
di cualquier persona y esey 
tabata buta e toque final riba 
e personalidad cu e tabata 
posede. 

Tabata net un ’or di merdia 
ora ela para den porta di e 
edificio y weita riba su oloshi 
pa despues cu pasonan firme 
dirigi su mes na su auto cu 
tabata staciona den e lugar di 
parkeer banda di e edificio di 
Gobierno. 

No solamente cu ela nota 
di tabata un poco laat, pero 
tabata visto cu e soledad di e 
caja y e solo cu tabata kima 
e dia aki a larga e cansancio 
baha hopi riba su curpa. E 
solo di nos Islanan den Caribe 
no ta mustra di ta favorable 
pa su edad, cu tur su persona- 
Jidad cu e ta gosa di dje ainda. 
Promer cu e start su auto pa 
bai su cas ela saea su lensu 
for di su sacu patras di car- 
son, seca su cara, y ta pensa 
den su mes cu e problema di 
mas grandi den e Islanan ca- 
loroso aki ta cu un persona ta 
soda demasiado. Y como cu 
e ta un persona cu conoce lu. 
gaman cu un clima mas suave 


e tabata anhela na e momen- 
to ey di por tabata na un di e 
lugaman ey. Na e momento- 
nan aki ta solamente su dia- 
nan cu e mester traha ainda 
promer cu e por bai goza di 
su pension ta loque ta pasa 
den su mentenan. Ora cu e 
por bai traha riba su mes, den 
un empleo cu e lo tuma su 
tempo pa establece eu lo ta 
otr<> for di e trabao adminis- 
trativo cu e mester cumpli 
cu ne actualmente na kantoor 
di gobierno. Facil lo ta p’e tco- 
mo cu su tres jioenan lo ta di 
major di edad e ora ey pa nan 
por cuida pa nan mes. Su dos 


jioe hombeman ta studia ac- 
tualmente na Hulanda,, y su 
unico jioe muher lo mester ta 
casa pa e tempo ey caba e ta 
spera. 

Ta incomprendible con ra- 
pido muchanan ta crece, y con 
nan ta larga nan recuerdos 
riba nan parientenan. Y ta lo- 
gico cu e jioenan di Eduardo 
Kelly, of mehor dicho Eduar- 
do Kelly mes, no ta un excep- 
cion den nos comunidad. 

E tin diezcinco anja den 
servicio administrativo di Go- 
biemo. Den un puesto cu ta 
sirbi como e mediador entre 
e organisacion politiconan riba 


Mira pa bo mes 

N A 

Saade Store 

E MIHOR DEN TUR MERCANCIA 


ADMIRAL 

T.V. — RADIOS 

AIRE-CONDICIONADOS 

REFRIGERADORES 


MUEBLES 

Wasmachine BLACK STONE 
MAGIC CHEF 
Stoof di gas: RANGES 
y masha hopi otro cos 
na prijs barata. 


Pa calidad superior: 


Saade Store 

JAMIL SAADE — Propietario 
NASSAUSTRAAT 1, - ORANJESTAD, ARUBA 
TEL.: 2 18 9 

di tur manera promer cu aki 
dos anja. 


ULTIMA NOTICIAS 
CON COS TA PARA? 

NOS A GANA.... KENDE 
TA NOS! 

Broe nan a bringa den e 
cas teribel. KENDE ta nan? 

Nan a matee pa placa. BO 
TA KERE? ! 


PEDIDO PA YUURWAPEN 

Parce cu di ripiente varios 
personas nan consenshi a cu- 
minsa ta remorde nan y nan 
ta sinti e necesidad di pidi un 
vuurwapen. 

Nos ta spera cu bau di nin- 
gun condicion lo por pensa 
ariba tal cos. 

After all ARUBA NO TA 
WILD WEST! 


La Esperanza 
Supermarket 

Cu su prijsnan semper barata , a juda mantene 
costo di bida na Aruba abao. 

Mira pa bo tambe ta un cliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Sl NO TABATA PA LA ESPERANZA 
PRIJSNAN Dl COMESTIBLES NUNCA 
LO A BAHA NA ARUBA 


Aruba. Un, posicion cu ta 
exigi hopi comprendemento 
pa argumentonan di tur ban- 
da y cu ta exigi un dominio 
personal indispensable. Den 
varios ocasion e ta di ppinion 
cu e trabao aki ta uno cu ta 
mal recompensa, pero na mes- 
un momento e ta busca su sa- 
tisfaccion den e factor cu no 
solamente e tin e cualifica- 
cionnan pa e trabao ; pero tam- 
be e ta haci tur su alcance pa 
por presta un bon y satisfac- 
torio tarea. Un di e motibo- 
nan cu e tabata dedica tur su 
temponan den su trabao taba- 
ta cu e ta di opinion cu como 
Arubano, di nacemento y cre- 
cemento, ta su obligacion pa 
dedica su mehor temponan na 
progreso di su pedacito di Isla 
den mar Caribe, unda e Grin- 
gonan a construi e refinaderia 


di Oro Preto di mas grandi, 
den e hemisfera aki cu a buta 
Aruba ta e envidia den e par- 
ti di mundo aki. 

Sinembargo e tabata anhe- 
la pa por a bai un pais cvt un 
clima mucho mas fresco. No 
solamente cu ela priminti su 
mes esey, pero e ta kere cu 
e debe su casa Annie tambe 
e satisfaccion ey, kende ta di 
orienda Holandesa y tin binti 
un anja. for di su tera natal. 

E tabata convenci cu Annie 
kier a regresa Hulanda, pero 
den pensamentonan di Eduar- 
do tabata surgi e idea cu esey 
lo no ta e solucion cu e ta 
busca of ta desea, sino cu e 
lo ta sali numa for di un ex- 
tremo pa drenta den un otro. 
Y ta esey tabata but’e pensa 
asina tanto pa por tuma e 
decision, cu lo mester tuma 

NOS LECTORNAN TA SCIRBI 

Pa un Aruba digno 

Cooperacion cu “Chuchubi” 


Senjor redactor di Chu- 
chubi: 

Aunke no semper mi ta di 
acuerdo cu e articulonan of 
remetidonan cu ta, sali den 
nos semanario netamente 
Arubano toch mi ta orgullo- 
so cu nos tin algri cu nos 
por jama di nos cu ta wor- 
de imprimi y bendi aki na 
Aruba. 

Pa mi lo ta un felicidad si 
pueblo coopera pa e por bira 
DIARIO y mi ta completa- 
mente di acuerdo pa juda te 
caminda mi por pa coopera 
cu Chuchubi pa sostene y 
cumpra serca e comercian- 
tenan cu ta anuncia den 
Chuchubi kende tambe mes- 
ter coopera pa Aruba, tin su 
mes diario igual cu nan ta 
bisa aunke firmanan di otro 
lugar cu nan ta di ARUBA. 

E courantnan di Curacao 
por biba, pasobra comercian- 
tenan ta coopera cu nan y 
hasta e comerciantenan di 
Aruba ta coopera cu nan pa 
haci nan hanja forza pa in- 
sulta Aruba den nan diarios. 
PAKIKO LO NO COOPERA 
CU CHUCHUBI y cumpra 
serca esnan cu ta coopera cu 
nos courant di Aruba? 

Tur lugar den mundo y 
anba cada pais por mira cu 
comerciantenan ta coopera 
cu e courant di e lugar ey; 
aki na Aruba caminda un 
parti grandi di comercio ta 
afilia cu courantnan di Cu- 
racao nan ta coopera cu Cu- 
racao su courantnan. Mi ta 


pa un campanja pa coopera 
cu comerciantenan di Aruba 
cu coopera cu nos diario Chu- 
chubi. 

A. Amador 


NOTA DI REDACCION — 

Senjor Amador: 

Gracias pa e remetido y 
e manera fuerte cu bo ta spli- 
ca e caso di cooperacion. Den 
nos curazon nos ta sinti cu 
mester ta asina, pero comer- 
ciantenan mester tin e liber- 
tad di anuncia den cualkier 
courant DI ARUBA, no mes- 
ter forza ningun courant ari- 
ba nan. 

Lastimamente of ta un 
bendicion ARUBA tin un 
solo semanario di Aruba y 
UN DIARIO na INGLES cu 
ta di Aruba. 

Comerciantenan ta coope- 
ra mashar bon cu excepcion 


di algun comerciante di fir- 
manan di Curacao cu ta bisa 
cu nan ta firma Arubanos, 
cu nan hoofdkantoor na Cu. 
racao. 

Nan no tin excusa pa no 
anuncia den Chuchubi of The 
News; kiko cu nan tin ta 
algu personal, pasobra nan 
sabi mashar bon cu PA SA- 
CA UN DIARIO of un sema- 
nario na Aruba si bo no ta 
jena eu anuneios TA PA- 
SOBRA BO TIN UN CIR- 
CULACION MASHA GRAN- 
DI y pueblo ta bo tras- 

Lastima cu pueblo no sa 
reacciona mas tanto ariba lo- 
cual nan courant ta scirbi, 
sino 1 lo tin cambios grandi. 

Ademas mester pensa tam- 
be cu television a jega na 
Aruba y e firmanan Ame- 
ricano a jega aki na Aruba, 
hanjando un negocio cu MO- 
NOPOLIO CU UN MERICA- 



Pronto na Aruba. 

ÉSÉL LITA 

EN POLVO Y EVAPORADA. 


Agente na Aruba: 

Kusters Trading Co. 


KRUISWEG 1« _ TEL. : 1012 


ORANJESTAD 

Aruba Metal Co. N.V. 

ORANJESTAD BARCADERA 

WE BUY ALL KIND OF METAL SCRAP SUCH AS 
COPPER — BRONS — IRON AND STEEL. WE 
ALSO RENT CRANES, FORKLIFTS ETC. 

Boerhaavestraat 21 — Tel. 1346 — 1868 


NO NA CABES y a guli cu 
ta esei ta e medio mehor pa 
anuncia, comparando Aruba 
cu Merca. 

Esaki ta trabau grandi di 
esnan cu ta maneha oficina- 
nan di anuncios cu a duna 
nan informaciones, especial- 
mente e firma di Curacao. 

Television su monopolio lo 
jega tambe na su fin y tin 
hopi hende cu kier pone un 
estacion di television na Aru- 
ba y e ora ey lo reconoce cu 
pueblo TA LESA NAN COU- 
RANT y lo cuminsa anuncia 
den courantnan. 

Nos lo sigi mantene cu 
apoyo di pueblo SI E FIR- 
MANAN DI 'CURACAO 
ANUNCIA si of no, pero si 
pueblo beck nan courant up 
y cumpra caminda ta anun- 


cia, anto adios coroto pa por 
sigi bende na Aruba, mester 
anuncia den courantnan di 
Aruba. 

Tur^esaki ta pa lo futuro, 
pero e* ta bini pasobra un dia 
e pueblo lo realisa cu nan 


mester coopera cu locual ta 
di nan, pa otro respeta y coo. 
pera tambe. 

GLORIA NOBLE PATRIA, 
senjor Amador a scirbi un 
boca yen, na pueblo' •ultimo 
palabra! • 









RUM PALMERA 

Qualidad ta e mas importante factor 
den liquor. 

Rum Palmera ta conod (famoso) pa 
su qualidad espedal. 

Trahá pa medio di un proceso ultra 
moderno e Rum a haqa un sabor sua- 
ve di envejedmlento q su pureza ta 
hacf cu e no ta duna ningun sorto di 
malestar. 

Rum Palmera, delicioso te na e ultfmo 
gota, tin e gran bentaha cu e no ta 
laga holo di bibida. 

Preferá RUM PALMERA pa Bo mes 
satisfacdoó! : 

Waak bao di tapa pa premio. 

Nueve botter bashi pa un yen. 

Panorama Politlca 


Un hecho ta cu oposicion 
lo bai trata di traha hunto 
pa e 4 anjanan venidero aki. 

E rumor aki por tende tur 
caminda ariba caja, pero poli- 
ticonan mescla den e asunto y 
e negosacionnan no ta larga 
nada los, siendo ta nan de- 
ber na e pueblo cu a eligi 
nan di informa nan com lo 
para pa e cuatro anjanan ve- 
nidero. 

Nos a combersa cu un po- 
litico cu tin hopi di haber cu 
e negosacionnan y esei a con- 
ta nos cu no tin duda cu lo 
traha hunto ta solamente ta 
trata na regla tur cos pa e 
luna venidero ora nan mes- 
ter ta cla pa elegi e bestuurs- 
college nobo. 

Pueblo ta na haltura di es- 
aki y segur pueblo no ta duda 
di esaki. | 

Nos no ta alarina pueblo y 
nos kier pa pueblo tin confian- 
za den e campanja pa CAM- 
BIO cu tabata un campanja 
pa cambio di verdad y pa Aru- 
banonan UNIDOS manera ac- 
tualmente ora forma gobier- 
no duna pueblo su dignidad 
beck: 

Tin mucho hende ta plama 
rumores y esaki nos kier evi- 
ta y no ta duna pueblo loke 
cu nos mester duna cuenta 
di NADA ainda promer cu 
tur cos ta cla y lo tin motivo 
pa celebra liberacion y gran 
fiesta. 

Te aki e declaracion di un 
politico masha serca di ne- 
fcsaciones. 

Nos como voz di pueblo cu 
mester tene puebio na haltu- 
ra di locual ta pasando no por 
açeepta e moda di splicacion 


aki, pasobra PUEBLO 1 TIN 
DERECHO DI SA TUR COS, 
bon y malu, posabra ta nan a 
eligi y ta nan ta worde repre- 
senta. 

E motivo cu nos no por 
duna nada concreto, pasobra 
ta reina misterio na Aruba y 
no ta duna claridad caminda 
mester duna pa pueblo cu tin 
derecho di sa ta na haltura. 


Nos lo no drumi y nos ta 
masha agradecido na esnan 
cu tin confianza den nos y 
ta duna nos tur informacion 
sea pa telefoon of personal. 
Nos lo no larga nan confian- 
za ta envano y nos lo sigi 
mantene nos lema: JAMAS 
DISFULGA UN NOMBFR 
SI E PERSONA CU A ^UNA 
E INFORMACION NO KIER 


AKO’S Upholstery, _ 

E LUGA DI FURAMENTO NA ARUBA_ 

TA FURA: 

♦ MUEBLES, AUTO’S, MATRAS, ETC. 
Direccion: Windstraat No. 1 

(Dilanti di Hotel Capital) 

— TEL. : 2 0 2 9 — 


Declaracion di Polis den caso di 
Nicolas Pinja cu nos no por accepta. 


Den un relato di polis nos 
a hanja como declaracion di 
Jubi Naar <cu el a assesina 
Nicolas Pinja Lampe, pasobra 
e tabata tin mester di placa y 
pesei el a matele. 

Esaki ta e declaracion cu 
polis a duna cu nan a hanja 
for di e culpable. 

Bau di ningun condicion 
nos por kere cu esaki por ta- 
bata e motibo di e assesinato 
pasobra den un investigacion 
cu nos redaocion a haci nos a 
constata cu Jubi Naar tabata 
tin un suma di placa di cobra 
ainda for di gobiemo. 

Polis a bisa cu nan lo sigi 
cu e investigacion y nos ta 
kere y esaki ta casi segur cu 
Jubi Naar lo ta transporta pa 
Curacao, caminda na Monte 
Cristo e mester pasa un tem- 
porada pa mira si e tabata 


completamente toerekenbaar. 

Nos ta recorda den un asse- 
sinato cu tabata tin di un mu- 
her di Haiti cu e culpable 
tambe tabata manda pa Cu- 
racao y den corte a keda coim 
proba, segun e sentencia cu 
esun cu a mata e muher di 
Haiti no tabata bon di cabes 
y aki poco tiempo lo e ta los 
den nos comunidad atrobe. 

Polis a priminti tur nan 
cooperacion den e caso di 
Jubi Naar pa trece e trage- 
dia ey na claridad, pero nos 
lo sigi aparte cu un investi- 
gacion pa por trece mas tan- 
to posibel na claridad. 

Por lo pronto nos ta accep* 
ta e declaracion di recherche 
di roofmoord te ora bini mas 
luz den e tragedia aki cu fál- 
ta hopi aclaraciones y decla- 
raciones mas! 

E Straf cu tin pa jega School laat, ta malu- 


Apreciable redactor, 

Lo xni kiei' a hala atencion 
di lectoman di Chuchubi ari- 
ba lo siguiente : 

Dialuna pasa un mucha a 
jega school 15 minuut laat i 
su maestra a mande serca 
hoofd di sehool i e hoofd di 
school a mandele cas cu un 
carta bisando, cu el a jega 
school laat i ta pesei e lo no 
worde acepta na school awe. 

Ora mi a informa na Onder- 
wijszaken tocante di e be- 
voegdheid di un hoofd di 
school pa manda un mucha 
eas, el a bisa mi cu den in- 
stru'ccionnan ta poni cu pa 
straf un hoofd di school por 
manda un mucha. cas pa ma- 
xima 3 dia. 

Awor mi opinion personal 
ta esaki. Si un mucha worde 
manda cas pa straf, anto e 
mucha ei ta worde ttroba di 
tuma ensejanza sin cu pa e 
mucha ei e ta nifica ni un 
sorto di straf, pasobra si 
mandamento di un mucha 
cas ta nifica un straf anto 
Gouverneur ta straf e mu- 
chanan tur anja di su maje- 
stad La Reina ora cu e duna 
nan un dia extra liber. 

Ora parientenan di un mu- 
cha tin cu sali tur dia bai 
busca e pan di tur dia, lo- 
cual ta e caso di majoria di 
hende pobeman anto cu e bin 
cas atardi hanja su jioe no 
a bai school pasobra cabez di 
school a manda cas ta keda 
e masha poco cos di haci. 

Tempo cu mi a bai school 
(20 anja pasa) mi tabata 
hanja cu e liniaal ariba mi 
COs di sinta ora mi jega school 
laat y tambe strafwerk, pero 


awor cu cos ta birando mas 
moderno, awor ta manda mu- 
chanan cas pa straf ora cu 
nan jega laat y ora cu su Ma- 
jestad La Reina hasi anja. 

Mi ta spera cu awor cu nos 
ta den temporada di “CAM- 


Un grupo mashar grandi, 
di grandi te chikitu den nos 
comunidad a bai entierro di 
Nicolas Pinja kende a perde 
su vida tragicamente door di 
un cuchu. 

Lastima cu na e entierro ey 
tabata tin demostracion poli- 
tica especialmente di e hende- 
nan cu no a nace aki na Aru- 
ba, kende a bai entierro bisti 
manera ta un parada politica 
tabata tin. 

E entierro tabata grandi y 
ta mustra e aprecio cu Pinja 
tabata gosa den e comunidad 


BIO” den e instruccionnan di 
school tambe lo bini “CAM- 
BIO”. 

Masha danki. 

Pariente di un mucha 
cu ta bai school 


aki despues cu e tabata morto. 

No tabata tin mester di de- 
mostracion politica, pasobra 
esei rio por a judele na nada 
y si tabata stimele asina tan- 
to como e tabata un politico 
ariba lista NO A VOTA PE. 

Ta lamentable cu algun po- 
litico por a rebaha nan mes 

ñna tanto di invita hende 
na morto, pa demostra forsa 
politica cu nan por tin ariba 
nan hendenan. 

Nicolas nos ta spe-ra cu bo 
lo descansa na paz. 


Proto & Skll Tools 

A KEDA COMPROBA DI TA E MEHOR 
HERMENT PA GARASHI- 
APESAR DI SU ALTA CALIDAD, NAN PRIJS 
TA MASHAR BARATA. 

Bishita : 

A. I. G. na Balashi. 



THEO PAALMAN 

Carniceria „PRINCIPAL” 

WILHELMINASTRAAT 67 — TEL. 3254 

EXCLUSIVO Y DI PRIMERA CALIDAD 
Carni di bisé; baca, pórco, y carni di camé. 

Tur clase di ham, keshi, etc. y Snacks! 

Entierro di Nicolas Pinja Lampe 

LOCUAL NOS MESTER SA! 


Ultimamente nos ta ten- 
de asina tanto di ajudo df 
E.E.G. y di ripiente no ta 
tende mas nada cu nos mes- 
ter puntra: TABATA TIN 
ALGU VERDAD DI E.E.G. ?” 

E motivo cu nos ta haci 
e pregunta aki ta pasobra 
si tabata tin alg*u anto e 
mester a sigi y no muri un- 
bes despues di un eleccion. 

Podiser nos ta kere cu po- 
liticonan den gobierno ta 
warda promer pa mira con 
ta forma gobierno Insular na 
Bestuurscollege pa por sigi 
papia tocante esaki of no. 

Sea loke sea tin un otro 


E.E-G. ta formando den Ca- 
ribe y esaki nos mester waak 
mashar serio pa nos no keda 
afor. 

E commission Eeonomico 
di Latino America ta den for- 
mamentu serio y e secreta- 
rio general Sr. Carlos Quin- 
tana a haci varios bishitas 
na bastante paisnan Latino 
America pa mira con por 
haci esaki funciona. 

Su declaracion tabata: SI 
CARIBBEAN POR CUMPRA 
OF HACI INTERCAMBIO 
den compra di algun di e 
mercancianan cu nan ta cum- 
pra for di Estados Unidos y 


America, nan lo ta den un 
posicion pa balansa nan co- 
mercio. 

Ora mester lesa tocante e 
asunto aki su nomber en 
corto ta ECLA y nan ta ma- 
shar activo. Como nos ta for- 
ma parti den Caribbean nos 
mester waak e asunto aki 
mashar bon pa nos pro pro- 
becha di e bondadnan cu 
ECLA lo por ofrece en lo fu- 
turo. 

E oficina regional ta na 
Trinidad cu dos empleados y 
senjor Quintana ta spera cu 
lo aumenta nan te na 20 
personas den un periodo di 
5 anjas. 



Sabor...... Suavidad. 


un cigaria 
completamente 
nobo y distinto! 


NEVADA MENTHOL. 


fresco y suave manera 
brisanan di lama. Unico 
den frescura menthola 


y sabor exquisito di tabaco 
Americano. 


NEVADA MENTHOL 


y Frescura.. 

ENTHOL 



Producto di: 


SUPERIOR TOBACCO COMPANY 
























































Bo Horoscopo di Siman 



ARIES 


Maart 21 — 19 April 

Den e periodo aki por pre- 
senta dificultadnan econo- 
mico cu lo preocupa bo hopi. 
Bo famia lo preocupa bo hopi 
y esnan cu bo ta stima lo por 
causa desgusto. E plannan 
cu bo por tin, laga nan para 
te otro siman. 

TAURO 

April 20 — Mei 20 

Ta un bon periodo pa regla 
bo ambicionnan spiritual y 
sentimental. Bo por aserca 
bo sernan keri, sin dificul- 
tad. Ta un bon tempo pa cu- 
minsa cu un estudio nobo. 

GEMINI 

Mei 21 ■— Juni 20 

Probecha den e dianan aki 
di varios oportunidad cu lo 
presenta pa mehoracion fi- 
nanciero. Tin bon aspectonan 
Pa bo salud y trabao- E pian- 
nan cu bo realisa e siman 
aki 1 0 trece bon resultado. 

CANCER 

21 Juni — 22 Juli 

Si bo ta buscando trabao, 
^nto esaki ta e mihor^siman 
P^ bo haci esey. Forzanan 


astrologico ta di tal manera 
na bo bienestar e iman 
aki cu lo bo tin bon aeohida 
serca sexonan contrario. Ta-m- 
be bo salud ta favorable pa 
bo. Exito ta ariba bo ca- 
minda 

LEO 23 Juli — 22 Agosto 

Tin bon armonia pa bo 
relacionnan financiero. Ala- 
vez ta un bon periodo pa re- 
lacionnan amistoso. Bo plan- 
nan por worde realiza cu 
exito e siman aki, apesar di 
dificultadnan cu por repre- 
senta. Bo tin di traha liher 
y no tene miedo di haci va- 
rios cos pareuw. 

VIRGO 

23 Agosto — 22 September 

Ta un bon tempo pa cu- 
minsa eu negoshinan nobo y 
tambe cu relacionnan amo- 
roso. Hopi di bo deseonan 
por bira realidad. Tur ta 
depende si bo sabi con pa 
probecha di e oportunidad- 
nan cu lo presenta. 

LIBRA 

23 September — 22 October 

E siman aki lo por soso- 
de cu lo bo asisti na un reu- 
nion of fiesta na unda lo 
bo laga un impresion gran- 
di. Tin bon ocasion pa. bo 
haci e biahanan cu bo tin 
planja. No laga e oportuni- 
dad pasa pa aumenta bo 
prestigio y reputacion. 

SCORPION 

23 October — 21 November 

Lo bo worde bon ricibi e 
siman aki, probecha di e 
ocasion aki pa realisa locual 
ta na bo beneficio. Bo pro- 


fdemanan financiero lo pidi 
hopi di bo tempo. Sinembar- 
jgo lo tin aumento di en- 
Jtrada- 

TAGITARIO 

22 November — 21 December 

Den e dianan aki lo bo tin 
exito cu estudio. Lo tin opor- 
tunidad pa laga gran im- 
presion atras di cual des- 
pues lo bo por probecha cu 
exito. Cuestionnan amoro- 
so por trece dificultad in- 
espera. 

CAPRICORNIO 
22 Becember — 19 Januari 

E siman aki ta trece cam- 
bionan inespera. Difficul- 
tadnan eu bo tin hopi tem- 
po lo worde eliminá. Ta 
bon tempo pa realisa plan- 
nan cu bo tin basta tempo. 
No tene miedo di pidi me- 
horacion na bo trabao e si- 
man aki, cu e siguranza cu 
lo bo hanje. 

ACUARIO 

20 Januari — 18 Februari 

Lo tin bon oportunidad 
pa bo ta feliz cu bo sernan 
keri y haci negoshi cu bo 
partner. Ta e mihor tempo- 
rada pa bo casa y sera re- 
lacionnan intimó. Spera, bon 
noticia den e dianan aki. 

PISCIS 

19 Februari — 20 Maart 

Exito ta na bo banda y bo 
por logra un puesto mag- 
nifico. Lo tin hopi compren- 
demento pa, bo parti. Por 
bin proposicionnan amoro- 
so, tene .cuidao, nan ta aven- 
turosa. Relacionnan finan- 
ciero lo trece ventaha. 



QrANJESTAP p RINTING 

Pa bo pamfletanan, Cli'ché, foto q tur otro trabao 
di' emprenta, nos ta haci pa bo rapidamente 
q na prijsnan cu bo por paga. 


pA tRABáO ói caLióaó na 

! 0 

bo mesteR tA. 

I • 

KRUISWEG 15 - TEL. 2526 - O’STAD. 


RANJESTAD 




RINTING 






























